KOMISIJOS DIREKTYVA 2005/27/EB
2005 m. kovo 29 d.
derindama su technikos pažanga ir iš dalies keičianti Europos Parlamento ir Tarybos direktyvą 2003/97/EB dėl valstybių narių teisės aktų, reglamentuojančių netiesioginio matymo įtaisų ir transporto priemonių, kuriose jie įrengti, tipo patvirtinimą, suderinimo
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (1), ypač į jos 13 straipsnio 2 dalį,
atsižvelgdama į 2003 m. lapkričio 10 d. Europos Parlamento ir Tarybos direktyvą 2003/97/EB dėl valstybių narių teisės aktų, reglamentuojančių netiesioginio matymo įtaisų ir transporto priemonių, kuriose jie įrengti, tipo patvirtinimą, suderinimo, iš dalies keičiančią Direktyvą 70/156/EEB ir panaikinančią Direktyvą 71/127/EEB (2), ypač į jos 2 straipsnį,
kadangi:
(1)
Direktyva 2003/97/EB yra viena iš Direktyvoje 70/156/EEB nustatytos Bendrijos tipo patvirtinimo procedūros atskirų direktyvų. Dėl šios priežasties Direktyvos 70/156/EEB nuostatos, susijusios su transporto priemonių sistemomis, komponentais ir atskiromis dalimis, taikomos Direktyvai 2003/97/EB.
(2)
Siekiant sumažinti N2 klasės transporto priemonių, kurių masė neviršija 7,5 tonos, nematymo zoną, yra būtina pakeisti kai kuriuos Direktyvoje 2003/97/EB numatytus reikalavimus.
(3)
Nuo 2003 m. ženkliai pasistūmėjo į priekį galinio vaizdo veidrodžių techninė pažanga. Dabar yra įmanoma įdiegti plataus matymo kampo galinio vaizdo veidrodžius kai kuriose N2 klasės transporto priemonėse, kurių masė neviršija 7,5 tonų. Dėl šios priežasties reikia iš dalies pakeisti Direktyvą 2003/97/EB nustatant pareigą įrengti IV klasės plataus kampo veidrodžius tose N2 klasės transporto priemonėse, kurių kabinos yra tokios pačios, kaip N3 klasės transporto priemonių. Tinkamu dviejų N2 klasės transporto priemonių tipų atskyrimo kriterijumi turėtų būti galimybė įrengti V klasės artimo matomumo veidrodį.
(4)
Transporto priemonės, kuriuose yra įrengtos sėdynės su fiksuotos padėties atlošais, nėra tinkamos šio standarto reikalavimų įvykdymui. Dėl šios priežasties tokioms transporto priemonėms reikia nustatyti korekcijos koeficientą.
(5)
Taip pat reikia iš dalies pakeisti administracines tipo patvirtinimo nuostatas, nustatant skiriamuosius numerius valstybėms narėms, įstojusioms į Bendriją 2004 m. gegužės 1 d.
(6)
Šioje direktyvoje numatytos priemonės atitinka Derinimo su technikos pažanga komiteto, įsteigto Direktyva 70/156/EEB, nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 2003/97/EB I ir III priedai keičiami pagal šios direktyvos priedą.
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau 2005 m. spalio 19 d., įgyvendina šią direktyvą. Priimtų nuostatų tekstus ir minėtų nuostatų bei šios direktyvos atitikimo lentelę jos nedelsdamos pateikia Komisijai.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatas.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2005 m. kovo 29 d.